2. melléklet a 123- …. /2025 előterjesztéshez

A Zuglói ZRt. kezelésében lévő fák kivágásával kapcsolatos belső eljárásrend
A Zuglói ZRt. a kezelésében lévő fák esetében az alábbi belső eljárásrendet dolgozta ki a fakivágásokkal kapcsolatban:
1. A kivágandó fák megállapítása. (Felelőse: a faápolási munkafolyamatokat irányító zöldfelület fenntartási szakértő dolgozó.)
2. Helyszíni bejárás a fakivágást végző vállalkozóval, a helyszínek megmutatása, a munka meghatározása. (Felelőse: a faápolási munkafolyamatokat irányító zöldfelület fenntartási szakértő dolgozó.)
3. Megrendelés írása. (Felelőse: a faápolási munkafolyamatokat irányító zöldfelület fenntartási szakértő dolgozó.)
4. Megrendelés kiküldése. (Felelőse: műszaki igazgatósági titkárság.)
5. A kivágások ütemezésének bekérése a vállalkozótól, a tájékoztató táblák kitöltéséhez, amelyen szerepelni fog a tervezett kivágási időpont és a kivágás oka. (Felelőse: Zöldfelület-fenntartási osztályvezető.) 
6. A tábla kitöltése, laminálása. (Felelőse: a faápolási munkafolyamatokat irányító zöldfelület fenntartási szakértő dolgozó.)
7. A kivágandó fák listájának elküldése a Budapest Főváros XIV. Kerület Zuglói Polgármesteri Hivatalba (a továbbiakban: Hivatal). (Felelőse: vezérigazgatói asszisztens.)
8. A tábla kihelyezése a kivágandó fákra. (Felelőse: a faápolási munkafolyamatokat irányító zöldfelület fenntartási szakértő dolgozó.)
9. A fa kivágása. (Felelőse: vállalkozó vagy a Zuglói ZRt. saját munkavállalói.)
10. A kivágott fákról fotó küldése naponta a vállalkozó által, annak érdekében, hogy a települési zöldinfrastruktúráról, a zöldfelületi tanúsítványról és a zöld védjegyről szóló 282/2024. (IX. 30.) Korm. rendelet szerinti utólagos bejelentés a Hivatal Általános Hatósági Osztálya számára megtehető legyen. (Felelőse: a faápolási munkafolyamatokat irányító zöldfelület fenntartási szakértő dolgozó.)
11. Az utólagos bejelentés megtételére szolgáló formanyomtatvány kitöltése és elküldése az Általános Hatósági Osztálynak. Ezen lépés során – az elektronikus ügyintézésre vonatkozó szabályok tekintetében – a digitális államról és a digitális szolgáltatások nyújtásának egyes szabályairól szóló 2023. évi CIII. törvény vonatkozó rendelkezései irányadók. (Felelőse: a faápolási munkafolyamatokat irányító zöldfelület fenntartási szakértő dolgozó, valamint cégkaput kezelő szervezet.) 
12. A fa pótlása. (Felelőse: a faültetési munkafolyamatokat irányító zöldfelület fenntartási szakértő dolgozó.)

Az eljárásrenddel kapcsolatban megjegyezzük, hogy a Zuglói ZRt. kizárólag élet- és balesetveszélyes, vagy elhalt fákat vágat ki, ezért a sürgősségi eljárásrend alapján a fakivágás végrehajtása legtöbbször megelőzi a hatósági feladatok adminisztrációját. 

